送哲公禪老二首  其二
作者：劉弇
朝代：宋

paragraphs: 我聞豫章境，勢勝所至生。
山皆撞空活，水有照骨清。
其間佛老宮，往往聯飛甍。
人王邑一隅，古屋纔數楹。
塵點自不到，日飽松風聲。
十丈挂溪影，虹橋插崢嶸。
揶揄下{鬼夔}魖，踉蹌笑麏麖。
師方得所欲，振錫了不攖。
非如入流子，橫計多餘贏。
秋畦蹲鴟老，晝飯宜香秔。
由來介石身，忽作歸雲輕。